b'\n_START_ARTICLE_\nVeliki komet iz leta 373 pr. n. \xc5\xa1t.\n_START_PARAGRAPH_\nV\xc3\xa9liki komet iz leta 373 pr. n. \xc5\xa1t. (znan tudi kot Aristotelov komet) je komet, ki so ga opazili pozimi med letoma 373 in 372 pr. n. \xc5\xa1t. Natan\xc4\x8den dan prvega opazovanja ni znan._NEWLINE_Verjetno je ta komet opazoval tudi Aristotel. Komet je opisal v svoji knjigi Meteorologica iz leta 330 pr. n. \xc5\xa1t. V delu omenja, da se je komet pojavil v \xc4\x8dasu velikega potresa v Ahaji. Gr\xc5\xa1ki zgodovinar Efor je poro\xc4\x8dal, da je komet razpadel na dva dela. Sodobni astronomi niso popolnoma prepri\xc4\x8dani, da je to res videl.'